MEGÁLLAPODÁS
M I N T A

# Megállapodás

# könyvtárellátási szolgáltatás nyújtására

Atelepülési könyvtári ellátás biztosítása a települési önkormányzat kötelező feladata. ***A 2012. évi CLII. törvénnyel módosított, a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény*** (a továbbiakban Kultv.) így rendelkezik:

„64. § (1) a települési könyvtári ellátás biztosítása a települési önkormányzatok kötelező feladata.

(2) Az (1) bekezdésben meghatározott feladatot a községi és a városi önkormányzat

a) nyilvános könyvtár fenntartásával vagy

b) ***a megyei könyvtár szolgáltatásainak igénybevételével teljesíti*.**

(3) A (2) bekezdés b) pontja esetén a települési önkormányzat megállapodást köt a megyei könyvtárral, és az igénybe vett szolgáltatások fogadására alkalmas könyvtári, információs és közösségi hely elnevezésű könyvtári szolgáltató helyet működtet.”

A Kultv. 64.§ (3) bekezdésében foglalt rendelkezéseknek megfelelően a jelen Megállapodás létrejött

egyrészt a/z **……………….. Község Önkormányzata** a továbbiakban: **Önkormányzat (***cím……*, képviseli: *…* polgármester,

másrészt a**……… Megyei Könyvtár** (*cím*….., képviseli: *…….* igazgató

között a mai napon az alábbi feltételek mellett:

1. Az 1997. évi CXL. törvény 64.§. (2) b) pontjában foglaltak szerint …. település nyilvános könyvtári ellátása érdekében az Önkormányzat a Megyei Könyvtár szolgáltatásait igénybe veszi.
2. Az Önkormányzat által biztosított könyvtári szolgáltató hely címe: Könyvtári, Információs és Közösségi Hely … (település neve) ….utca…házszám (a továbbiakban: könyvtári szolgáltató hely)
3. A jelen megállapodásban rögzített szolgáltatás szakmai tartalmát a mindenkori szakmai jogszabályok határozzák meg.
4. A Megyei Könyvtár a következő szolgáltatások nyújtására vállal kötelezettséget az Önkormányzat által biztosított **könyvtári szolgáltató helyen:**
	1. **Dokumentumszolgáltatás**
		1. Rendszeresen gyarapítja a szolgáltató hely könyvtári állományát a központi költségvetés kistelepülési könyvtári támogatása terhére az Önkormányzat által kijelölt szolgáltatást végző személy közreműködésével.
		2. Negyedévente az új dokumentumokból elektronikus ajánló listát állít össze, amelyen a szolgáltatást végző személy jelöli a beszerzésre javasolt dokumentumokat.
		3. A lehetőségeket figyelembe véve soron kívül beszerzi és feldolgozza a szolgáltatást végző személytől indokolt esetben érkező egyedi gyarapítási igényeket.
		4. A szolgáltató hely nyilvános könyvtári állományát egységesen nyilvántartásba veszi számítógépes adatbázisában. Az új dokumentumokat a könyvtári használatra előkészítve, felszerelve (raktári jelzet, vonalkód) negyedévenként kiszállítja a szolgáltató helyre. Gondoskodik a csere lebonyolításáról, a letétek lelőhelyének frissítéséről, adminisztrációjáról.
		5. Biztosítja az Országos Dokumentumellátási Rendszer (ODR) szolgáltatásainak igénybe vételi lehetőségét, könyvtárközi kölcsönzés útján teljesíti a használók kéréseit, ha a helyben lévő gyűjteményben nem található meg a kért könyvtári dokumentum vagy információ.

**4.2 Információszolgáltatás**

4.2.1 információt nyújt az Interneten elérhető webes katalógusban a szolgáltató hely teljes
 könyvtári állományáról,

4.2.2 biztosítja a megyei könyvtár állományát feltáró adatbázis használatának lehetőségét,

4.2.3 biztosítja az országos könyvtári rendszer és az ODR szolgáltatásairól szóló
 információkat a szolgáltató helyre,

4.2.4 közreműködik az egyedi információk iránti kérések teljesítésében,

4.2.5 segíti az elektronikus könyvtárak és az elektronikus formában hozzáférhető
 dokumentumok használatára irányuló szolgáltatás bevezetését,

4.2.6 segíti az EBSCO és a MaNDA, NAVA pont szolgáltatásainak elérhetővé tételét, a

használatukat lehetővé tevő szolgáltatás bevezetését,

4.2.7 segíti az Európai Unió információinak szolgáltatását elektronikus és nyomtatott

 formában egyaránt.

* 1. **Számítógépes szolgáltatás**
		1. a Megyei Könyvtár az egységes integrált könyvtári rendszerébe bekapcsolja a település szolgáltató helyét,
		2. szerverén tárhelyet biztosít a szolgáltató hely könyvtári állomány-nyilvántartásának és az olvasói nyilvántartás adatainak,
		3. a kölcsönzési modul működtetését, a személyi adatrögzítést helyben biztosítja,
		4. hozzáférést nyújt az elektronikus katalógusokhoz,
		5. a rendszer fejlesztése, korszerűsítése kiterjed a szolgáltató hely rendszerhasználatára is.
	2. **Közösségi szolgáltatások**
		1. a megyei gyermek- és felnőtt könyvtári rendezvényekbe bevonja a szolgáltató hely használóit,
		2. segíti a helyi programok szervezését,
		3. elősegíti az olvasásnépszerűsítő programokhoz való csatlakozást.
	3. **Képzés, továbbképzés**
		1. szakmai segítséget nyújt a szolgáltató helyen dolgozó könyvtáros munkájához,
		2. továbbképzési lehetőséget biztosít a szolgáltató hely könyvtárosának,

Alternatíva az 1000 lakosnál kisebb népességű településekre:

* + 1. betanulási, továbbképzési lehetőséget biztosít a szolgáltató helyen foglalkoztatott könyvtári dolgozónak
		2. szakmai tanácsadással segíti a könyvtári szolgáltató hely szolgáltatásainak kialakítását, bővítését,
		3. szakmai tanácsadást nyújt a könyvtári szolgáltató hely egységes arculatának kialakításához,
		4. a település lakosságának digitális írni-olvasni tudását, elektronikus ügyintézését elősegítő tanfolyamot szervez … alkalommal.
	1. **Opcionális szolgáltatások külön megállapodás szerint:**
		1. szakmai segítséget nyújt az Önkormányzatnak a könyvtári szolgáltatások korszerűsítését, bővítését érintő pályázatok elkészítéséhez,
		2. a település könyvtári állományát szakmai szempontok alapján leválogatja, egy korszerű, használható, a település igényeihez igazodó gyűjteményt alakít ki a helyben található dokumentumokból.
		3. a szolgáltató helyen lévő állományt a megyei közös adatbázisban retrospektív módon feldolgozza, vonalkóddal ellátja,
		4. a könyvtári dokumentumok raktári rendjének biztosítása érdekében elvégzi a dokumentumok egységes felszerelését,
		5. a polcokra és a könyvtárba tájékoztató feliratokat készít,

4.7.6 a könyvtáros személyének változása esetén soron kívüli állományellenőrzést végez.

**5. Az Önkormányzat vállalja:**

* 1. Az önkormányzat ellátja a lakosság nyilvános könyvtári ellátásának kötelező feladatából eredő teendőket.
	2. Működteti a könyvtári szolgáltató helyet,
	3. gondoskodik a helyiség(ek) fűtéséről, világításáról, takarításáról, az állomány és a berendezések biztosításáról,
	4. Költségvetésében gondoskodik a könyvtári szolgáltató hely helyiségének (helyiségeinek) működési feltételeiről;
	5. Az elektronikus információ szolgáltatások igénybe vételéhez szélessávú internet szolgáltatást biztosít.
	6. Legalább heti …4……….napon és …20……. órában rendszeresen nyitva tartással biztosítja a könyvtári szolgáltatásokat a lakosság számára,

*Alternatíva az 1000 lakosnál kisebb népességű településekre:*

*5.6 Legalább heti …2…….napon és …8……. órában*

* 1. Könyvtárost alkalmaz, munkaköri leírását a szolgáltató könyvtár közreműködésével, annak egyetértésével adja ki a dolgozónak,

*Alternatíva az 1000 lakosnál kisebb népességű településekre:*

* 1. *a könyvtári szolgáltatások közvetítésére alkalmas személyt foglalkoztat*
	2. A lakosságnak térítésmentesen biztosítja a könyvtári alapszolgáltatásokat.

5.9 Amennyiben a könyvtáros személyében változás történik, azt 30 nappal előtte, rendkívüli személyi változás esetén haladéktalanul jelzi a Megyei Könyvtárnak.

* 1. A települési könyvtárat érintő pályázatokról benyújtás előtt konzultál a Megyei Könyvtárral.
1. **A könyvtáros (1000 lakosnál kisebb népességű település esetében: a könyvtári szolgáltatást végző személy) feladatai különösen:**
* biztosítja a könyvtári szolgáltató hely nyitva tartását,
* ellátja a könyvtári szolgáltatásokkal kapcsolatos tennivalókat,
* ajánlja a használóknak a különböző könyvtári, könyvtárközi információ- és dokumentumszolgáltatásokat,
* rendezvényeket szervez,
* részt vesz az állománygyarapításban a szolgáltató könyvtár ajánló listájának megadott határidőre való kitöltésével, visszaküldésével.
* a tervszerű állománygyarapítás érdekében rendszeresen figyelemmel kíséri az olvasói igényeket, jelzi azt a szolgáltató könyvtárnak.
* a helyben beszerzett, ajándékba kapott dokumentumokat feldolgozásra átadja a Megyei Könyvtárnak.
* a könyvtár forgalmi adatairól, programjairól Munkanaplót vezet.
* éves statisztikai jelentést és beszámolót készít.
* kiemelt figyelmet fordít a településen élő lakosság igényeinek megfelelő szolgáltatások megszervezésére, a lakosság könyvtárhasználatának növelésére.
* felelős a Könyvtári, Információs, Közösségi Hely rendben tartásáért, az állomány raktári rendjének naprakész fenntartásáért.
* az integrált könyvtári rendszer esetleges működési zavarát haladéktalanul köteles jelezni, az adatokat a rendszerben kell kezelnie.
* a szolgáltató könyvtár által szervezett munkaértekezleteken, továbbképzéseken köteles részt venni.

## 7. Egyéb rendelkezések

* 1. A Megyei Könyvtár a megállapodásban vállalt szolgáltatásait a központi költségvetés önkormányzati fejezetében nevesített, „Megyei könyvtár *kistelepülési könyvtári és közművelődési célú kiegészítő* *támogatása”* előirányzat terhére és saját erőforrásaiból biztosítja.
	2. A Megyei Könyvtár megállapodást köthet városi könyvtárral a fenti könyvtárellátási szolgáltatások nyújtásában való közreműködésre. A városi könyvtárral kötött megállapodás nem érinti a Megyei Könyvtár e Megállapodás keretében rögzített felelősségét.
	3. A Megyei Könyvtár a tárgyévet követő február 28-ig írásban tájékoztatja az Önkormányzatot a jelen Megállapodásban foglaltak megvalósulásáról, a szolgáltató hely tevékenységéről.

## 8. A megállapodás hatálybalépésének és felmondásának szabályai

* 1. A Megállapodás 2013. január 1-én lép hatályba és határozatlan időre szól.
	2. Az Önkormányzat a jelen Megállapodást a naptári év végére mondhatja fel. Erre irányuló szándékát el 3 hónappal korábban, indokolási kötelezettség mellett köteles jelezni a Megyei Könyvtár igazgatójának.

8.3 A Megyei Könyvtár az Önkormányzat súlyosan szerződésszegő, vagy jogszabálysértő magatartása esetén, felszólítja ezek megszüntetésére és a következményekről tájékoztatja. A felszólítástól számított 30 nap eredménytelen elteltét követően dönthet a Megállapodásban vállalt kötelezettségének vagy azok egy részének szüneteltetéséről.

8.4 A szerződésszegésből eredő károkért való felelősség megállapítása, a kártérítés mértékének meghatározása kapcsán felek a jelen megállapodásban nem szabályozott esetekben a Ptk. szerint járnak el. A szerződés megszűnik a szerződő felek közös megegyezéssel történő megállapodásával.

A felek a Megállapodást a szükséges egyeztetések lefolytatása után, mint akaratukkal egyezőt jóváhagyólag aláírják.

Hely, Dátum 2012. december ………

 ……………….. ………………………………..

 Község Önkormányzata Megyei Könyvtár

 képviseletében képviseletében